༄༅།  ། སྨན་བླ་མཆེད་བདུན་ལ་གསོལ་བ་གདབ་པའི་ཆོ་ག་དང་ཨ་རུའི་སྟོང་མཆོད་འབུལ་ཚུལ་བཅས་བཞུགས་སོ།  །
ན་མོ་གུ་རུ་ཡ།  འདིར་སྙིགས་མའི་མགོན་པོ་བདེར་གཤེགས་བདུན་ལ་གསོལ་བ་གདབ་པའི་ཚུལ་ནི།  རང་
གི་སྤྱི་བོར་སངས་རྒྱས་སྨན་གྱི་བླ།  ། སྐུ་མདོག་སྔོན་པོ་ཕྱག་གཡས་མཆོག་སྦྱིན་གྱིས།  ། ཨ་རུ་ར་དང་
གཡོན་པ་མཉམ་གཞག་སྟེང་།  ། སྨན་གྱི་བདུད་རྩིས་གང་བའི་ལྷུང་བཟེད་བསྣམས།  ། དེ་ཡི་སྤྱི་བོར་
མངོན་མཁྱེན་རྒྱལ་པོ་ནི།  ། སྐུ་མདོག་དམར་པོ་མཆོག་སྦྱིན་མཉམ་གཞག་མཛད།  ། དེ་ཡི་སྤྱི་བོར་
ཆོས་བསྒྲགས་རྒྱ་མཚོའི་དབྱངས།  ། སྐུ་མདོག་དཀར་དམར་ཆོས་འཆང་ཕྱག་རྒྱ་མཛད།  ། དེ་ཡི་སྤྱི་
བོར་མྱ་ངན་མེད་མཆོག་དཔལ།  ། སྐུ་མདོག་དམར་སྐྱ་ཕྱག་གཉིས་མཉམ་གཞག་མཛད།  ། དེ་ཡི་སྤྱི་
བོར་གསེར་བཟང་དྲི་མེད་ནི།  ། སྐུ་མདོག་སེར་པོ་ཕྱག་གཉིས་ཆོས་འཆད་མཛད།  ། དེ་ཡི་སྤྱི་བོར་སྒྲ་
དབྱངས་རྒྱལ་པོ་ནི།  ། སྐུ་མདོག་སེར་པོ་མཆོག་སྦྱིན་མཉམ་གཞག་མཛད།  ། དེ་ཡི་སྤྱི་བོར་མཚན་
ལེགས་ཡོངས་གྲགས་དཔལ།  ། སེར་པོ་མི་འཇིགས་ཕྱག་རྒྱ་མཉམ་བཞག་མཛད།  ། ཐམས་ཅད་ཆོས་
གོས་གསུམ་གསོལ་མཚན་དཔེས་སྤྲས།  ། པད་ཟླའི་གདན་ལ་སྐྱིལ་མོ་ཀྲུང་གིས་བཞུགས།  ། མཚན་
སྙན་ག་བུར་ཟེག་མ་རེག་ཙམ་གྱིས།  ། མནར་མེད་མེ་ཡང་རབ་བསིལ་པད་མཚོ་ལྟར།  ། བསྒྱུར་མཛད་
སྙིགས་མའི་མགོན་པོ་མཆེད་བདུན་ལ།  ། ལུས་ངག་ཡིད་གསུམ་གུས་པས་ཕྱག་འཚལ་ལོ།  ། དངོས་
བཤམས་གཟུངས་རིགས་མོས་སྟོབས་ཀྱིས་སྤྲུལ་པའི།  ། མཆོད་ཚོགས་ཀུན་འབུལ་སྡིག་ལྟུང་ཐམས་
ཅད་བཤགས།  ། དགེ་ལ་ཡི་རང་བསྐུལ་ཞིང་གསོལ་བ་འདེབས།  ། འདིས་མཚོན་དགེ་བ་བྱང་ཆུབ་ཆེན་
པོར་བསྔོ།  ། བཅོམ་ལྡན་གདན་འཛོམ་ཆེན་པོ་དགོངས་སུ་གསོལ།  ། བདེར་གཤེགས་བདུན་གྱི་སྔོན་
གྱི་སྨོན་ལམ་དག། ཤཱཀྱའི་བསྟན་པ་ལྔ་བརྒྱའི་ཐ་མ་ལ།  ། འགྲུབ་པར་འགྱུར་བར་ཞལ་གྱིས་བཞེས་པ་
བཞིན།  ། བདག་ལ་བདེན་པ་མངོན་སུམ་བསྟན་དུ་གསོལ།  ། བཅོམ་ལྡན་འདས་དེ་བཞིན་གཤེགས་
པ་དགྲ་བཅོམ་པ་ཡང་དག་པར་རྫོགས་པར་སངས་རྒྱས་མཚན་ལེགས་པར་ཡོངས་གྲགས་དཔལ་
215
གྱི་རྒྱལ་པོ་ལ་ཕྱག་འཚལ་ལོ།  ། མཆོད་དོ་སྐྱབས་སུ་འཆིའོ།  ། ཞེས་ལན་བདུན་སོགས་བརྗོད།  དེ་བཞིན་
གཤེགས་པ་མཚན་ལེགས་འོད་དུ་ཞུ་ནས་སྒྲ་དབྱངས་རྒྱལ་པོ་ལ་ཐིམ་པར་གྱུར།  ། བཅོམ་ལྡན་འདས་
དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རིན་པོ་ཆེ་དང་ཟླ་བ་དང་
པདྨས་རབ་ཏུ་བརྒྱན་པ་མཁས་པ་གཟི་བརྗིད་སྒྲ་དབྱངས་ཀྱི་རྒྱལ་པོ་ལ་ཕྱག་འཚལ་ལོ།  ། མཆོད་དོ་
སྐྱབས་སུ་མཆིའོ།  ། ཞེས་པ་ལན་བདུན།  དེ་བཞིན་གཤེགས་པ་སྒྲ་དབྱངས་རྒྱལ་པོ་འོད་དུ་ཞུ་ནས་གསེར་
བཟང་དྲི་མེད་ལ་ཐིམ་པར་གྱུར།  བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་
པར་རྫོགས་པའི་སངས་རྒྱས་གསེར་བཟང་དྲི་མེད་རིན་ཆེན་སྣང་བརྟུལ་ཞུགས་གྲུབ་པ་ལ་ཕྱག་འཚལ་
ལོ།  ། མཆོད་དོ་སྐྱབས་སུ་མཆིའོ།  ། ཞེས་པ་ལན་བདུན།  དེ་བཞིན་གཤེགས་པ་གསེར་བཟང་དྲི་མེད་འོད་
དུ་ཞུ་ནས་མྱ་ངན་མེད་མཆོག་དཔལ་ལ་ཐིམ་པར་གྱུར།  བཅོམ་ལྡན་འདས་དེ་བཞིན་གཤེགས་པ་
དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མྱ་ངན་མེད་མཆོག་དཔལ་ལ་ཕྱག་འཚལ་ལོ།  །
མཆོད་དོ་སྐྱབས་སུ་མཆིའོ།  ། ཞེས་པ་ལན་བདུན།  དེ་བཞིན་གཤེགས་པ་མྱ་ངན་མེད་མཆོག་དཔལ་འོད་
དུ་ཞུ་ནས་ཆོས་བསྒྲགས་རྒྱ་མཚོའི་དབྱངས་ལ་ཐིམ་པར་གྱུར།  བཅོམ་ལྡན་འདས་དེ་བཞིན་གཤེགས་
པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཆོས་བསྒྲགས་རྒྱ་མཚོའི་དབྱངས་ལ་ཕྱག་
འཚལ་ལོ།  ། མཆོད་དོ་སྐྱབས་སུ་མཆིའོ།  ། ཞེས་པ་ལན་བདུན།  དེ་བཞིན་གཤེགས་པ་ཆོས་བསྒྲགས་རྒྱ་
མཚོའི་དབྱངས་འོད་དུ་ཞུ་ནས་མངོན་མཁྱེན་རྒྱལ་པོ་ལ་ཐིམ་པར་གྱུར།  བཅོམ་ལྡན་འདས་དེ་བཞིན་
གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཆོས་རྒྱ་མཚོ་མཆོག་གི་བློས་རྣམ་
པར་རོལ་པས་མངོན་པར་མཁྱེན་པའི་རྒྱལ་པོ་ལ་ཕྱག་འཚལ་ལོ།  ། མཆོད་དོ་སྐྱབས་སུ་མཆིའོ།  ། ཞེས་པ་ལན་བདུན།  དེ་བཞིན་གཤེགས་པ་མངོན་མཁྱེན་རྒྱལ་པོ་འོད་དུ་ཞུ་ནས་སྨན་བླའི་རྒྱལ་པོ་ལ་ཐིམ་
པར་གྱུར།  བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་
རྒྱས་སྨན་གྱི་བླ་བཻ་ཌཱུརྱའི་འོད་ཀྱི་རྒྱལ་པོ་ལ་ཕྱག་འཚལ་ལོ།  ། མཆོད་དོ་སྐྱབས་སུ་མཆིའོ།  ། ཞེས་པ་ལན་བདུན་བརྒྱ་སྟོང་སོགས་བརྗོད།  བཅོམ་ལྡན་འདས་སྨན་གྱི་བླ་འོད་དུ་ཞུ་ནས་རང་ཉིད་ལ་ཐིམ་པས་ཚེ་
རབས་འཁོར་བ་ཐོག་མེད་ནས་བསགས་པའི་སྡིག་སྒྲིབ་ནད་གདོན་བར་ཆད་ཐམས་ཅད་བྱང་ཞིང་
དག། བདག་ཉིད་སྐད་ཅིག་གིས་བཅོམ་ལྡན་འདས་སྨན་བླའི་སྐུར་གྱུར་པའི་ཐུགས་ཀར་ཟླ་བའི་
216
དཀྱིལ་འཁོར་གྱི་སྟེང་དུ་ཧཱུཾ་ཡིག་གི་མཐར་བཟླས་བྱའི་སྔགས་ཀྱིས་བསྐོར་བ་ལས་འོད་ཟེར་འཕྲོས།
སེམས་ཅན་ཐམས་ཅད་ཀྱི་སྡིག་སྒྲིབ་སྦྱངས་ཏེ་སྨན་བླའི་གོ་འཕང་ལ་བཀོད།  རྒྱལ་བ་སྲས་བཅས་ཀྱི་
བྱིན་རླབས་ཐམས་ཅད་བསྡུས་ཏེ་ཧཱུཾ་ཡིག་ལ་ཐིམ་པས་རྒྱུད་བྱིན་གྱིས་བརླབས་པར་གྱུར་པར་བསམས་ལ།  ཨོཾ་ན་མོ་བྷ་ག་ཝ་ཏེ།  བྷཻ་ཥ་ཛྱེ་གུ་རུ་བཻ་ཌཱུརྱ་བྲ་བྷ་རཱ་ཛཱ་ཡ།  ཏ་ཐཱ་ག་ཏཱ་ཡ།  ཨརྷ་ཏེ་སམྱཀྶཾ་བུདྡྷཱ་ཡ།
ཏདྱ་ཐཱ།  ཨོཾ་བྷཻ་ཥ་ཛྱཻ་བྷཻ་ཥ་ཛྱཻ།  མཧཱ་བྷཻ་ཥ་ཛྱཻ་བྷཻ་ཥ་ཛྱཻ།  རཱ་ཛ་ས་མུད་ག་ཏེ་སྭཱཧཱ།  ཞེས་པ་དང་།  ཏདྱ་ཐཱ།  ཨོཾ་
བྷཻ་ཥ་ཛྱཻ་བྷེ་ཥ་ཛྱཻ།  མཧཱ་བྷཻ་ཥ་ཛྱཻ་བྷཻ་ཥ་ཛྱཻ་རཱ་ཛཱ་ས་མུངྒ་ཏེ་སྭཱཧཱ།  ཞེས་གཟུངས་ཐུང་གང་འགྲུབ་བཟླ།  རང་སྨན་
བླར་གསལ་བའི་ཐུགས་ཀ་ནས་འོད་ཟེར་འཕྲོས།  སྣོད་བཅུད་ཐམས་ཅད་ལ་ཕོག་པས།  དེ་ཐམས་
ཅད་འོད་དུ་ཞུ་ནས་རང་དང་རང་ཉིད་ཐུགས་པའི་ཧཱུཾ་དང་།  དེ་ཡང་མི་དམིགས་པ་སྟོང་པ་ཉིད་དུ་གྱུར།
སྟོང་པའི་ངང་ལས་སླར་ཡང་རང་ཉིད་སྨན་བླའི་སྐུར་བཞེངས་པའི་གནས་གསུམ་དུ་ཡེ་གེ་གསུམ་གྱིས་
མཚན་པར་གྱུར་པར་བསམས་པ་དགེ་བ་བསྔོའ། ོ། ཚུལ་འདི་ཡང་དགོས་པ་ཁྱད་པར་ཅན་གྱི་ཕྱིར།  ཀུ་སཱ་ལི༧དྷརྨ་བཛྲ་གྱིས་ཨོར་དུ་སུ་ཨོའུ་ཤིང་གི་ལྷ་ཁང་ཐེག་ཆེན་དགའ་ཚལ་དུ་བྲིས་པའོ།།  །།